2.9.2022
SK
Úradný vestník Európskej únie
C 335 A/11
SŤAŽNOSTI EURÓPSKEMU OMBUDSMANOVI
Ako všetci občania Európskej Únie, aj vy môžete podať sťažnosť európskemu ombudsmanovi: European Ombudsman 1 avenue du Président Robert Schuman CS30403 67 001 Strasbourg France https://www.ombudsman.europa.eu/sk/home Upozorňujeme, že sťažnosť podaná európskemu ombudsmanovi nemá odkladný účinok, pokiaľ ide o lehotu podľa článku 90 ods.
2 a článku 91 služobného poriadku stanovenú na podanie sťažnosti alebo odvolania na Všeobecnom súde Európskej únie na základe článku 270 Zmluvy o fungovaní Európskej únie.
Podobne upozorňujeme, že podľa článku 2 ods.
4 všeobecných podmienok upravujúcich výkon funkcie ombudsmana je potrebné, aby ste sa pred podaním sťažnosti európskemu ombudsmanovi obrátili najprv na príslušné inštitúcie a orgány.
ROVNOSŤ PRÍLEŽITOSTÍ
Počas výberového konania bude VR dbať na to, aby sa zabránilo každej forme diskriminácie.
VR uplatňuje politiku rovnosti príležitostí a prijíma prihlášky bez diskriminácie založenej na pohlaví, rase, farbe pleti, etnickom alebo sociálnom pôvode, genetických danostiach, jazyku, náboženskom vyznaní alebo presvedčení, politických alebo iných názoroch, príslušnosti k národnostnej menšine, majetku, pôvode, zdravotnom postihnutí, veku, sexuálnej orientácii, rodinnom stave alebo rodinnej situácii.
Uchádzačov so zdravotným postihnutím žiadame, aby v zapečatenej dôvernej správe pripojenej k prihláške uviedli všetky svoje špeciálne potreby.
S ich požiadavkami sa bude zaobchádzať maximálne diskrétne a nebude sa o nich uchovávať žiaden záznam.
ŽIADOSTI UCHÁDZAČOV O PRÍSTUP K DOKUMENTOM, KTORÉ SA ICH PRIAMO TÝKAJÚ
Uchádzač má osobitné právo na prístup k určitým informáciám, ktoré sa ho priamo a individuálne týkajú.
Uchádzač prijatý do hodnotiaceho centra a na ústny pohovor môže na požiadanie získať kópiu svojej hodnotiacej správy.
Všetky žiadosti o kópie môžu byť predložené až po ukončení výberového konania.
Žiadosti sa vybavujú v súlade s požiadavkou, aby práca výberovej komisie bola dôverná a v súlade s pravidlami ochrany fyzických osôb pri spracúvaní osobných údajov.
OCHRANA OSOBNÝCH ÚDAJOV
VR ako orgán zodpovedný za organizáciu tohto výberového konania zabezpečí, aby osobné údaje uchádzačov boli spracované v úplnom súlade s nariadením Európskeho parlamentu a Rady (EÚ) 2018/1725 (1), najmä pokiaľ ide o dôvernosť a bezpečnosť.
Zodpovedná osoba VR pre ochranu údajov má nezávislú poradnú funkciu, pokiaľ ide o uplatňovanie nariadenia (EÚ) 2018/1725, a je povinná viesť centrálny register všetkých záznamov o činnostiach spracúvania osobných údajov, ktoré vykonáva inštitúcia.
Osobné údaje sa získavajú a spracúvajú výlučne na účely organizovania tohto výberového konania a spracovania jeho výsledkov (vrátane aspektov týkajúcich sa všetkých interných alebo externých auditov alebo súdnych konaní súvisiacich s výberovým konaním).
V prípade potreby sa určité údaje doplnia do osobného spisu úspešného uchádzača, ktorý sa stane úradníkom.
Príjemcovia údajov sú: — zamestnanci Riaditeľstva pre ľudské zdroje a financie zodpovední za postup prijímania zamestnancov, — členovia výberovej komisie, — ak je to relevantné, právne oddelenie,
(1)
Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v.
EÚ L 295, 21.11.2018, s. 39).